Com a resultat de l'adaptació i flexibilització dels exàmens PAU-2020 en l'actual situació generada per l'evolució de la pandèmia COVID-19, en relació a l'examen de GREC s'acorda l'estructura següent:
L'examen consisteix a fer CINC exercicis.
L'examen té una part comuna i una part amb opcionalitat.
Part comuna: Exercici 1 (traducció; 3 punts).
Exercici 3 (morfologia): cal escollir entre opció A o B (1 punt).
Exercici 4 (etimologia i lèxic): cal escollir entre opció A o B (2 punts).
Exercici 5 (cultura): cal escollir entre opció A o B (2 punts).
En aquest examen es manté la tipologia habitual de les preguntes, les orientacions per a l'examen, així com els criteris generals d'avaluació, establerts a l'inici del curs actual.
L'examen té dues opcions (A i B) i només n'heu de triar una.
Les preguntes 1 i 2 són iguals en totes dues opcions:
Pregunta 1 (traducció): caldrà traduir un text de grec clàssic àtic (màxim 25 paraules), en prosa, de baixa dificultat.
El text conté una introducció que parafraseja el seu contingut.
Si escau, se us donaran notes explicatives sobre algunes de les paraules considerades difícils (que no figurin al diccionari o siguin difícils de trobar), enunciats de formes verbals irregulars, etc.
Pregunta 2 (sintaxi): una o més preguntes sobre la funció sintàctica que realitzen alguns dels elements del text de l'exercici 1.
L'objectiu és mostrar coherència entre l'anàlisi morfosintàctica i la traducció.
Les preguntes 3, 4 i 5 són diferents per a cada opció, però responen, respectivament, als mateixos blocs de continguts:
Pregunta 3 (morfologia): Exercicis de resposta tancada (d'opció múltiple, detectar intrusos, omplir buits, verdader/fals, etc) sobre la morfologia nominal i verbal del grec clàssic àtic.
Aquests exercicis podran prendre com a referència alguna paraula del text de l'exercici 1.
Pregunta 4 (etimologia i lèxic): Per a aquest exercici caldrà estar versat en la vigència en les llengües modernes d'alguns termes grecs fonamentals, i en els procediments d'adaptació al català i al castellà per poder:
- Trobar amb l'ajut del diccionari paraules gregues que continguin les donades en català o castellà.
Les paraules derivades també es consideren encertades.
- Trobar, a partir d'una o més paraules gregues donades, una o dues paraules catalanes o castellanes que se'n derivin.
Els noms propis també seran acceptats
Pregunta 5 (cultura i civilització): Pot haver-hi un dels següents tipus d'exercicis de cultura i civilització gregues:
- A partir de l'observació d'una imatge relacionada amb el món grec antic haureu d'escriure una redacció (entre 150 i 200 paraules) tot tenint en compte les qüestions que es plantegen.
Es proporciona una imatge com a pretext per abordar de manera àmplia algun tema del currículum: el teatre grec, la guerra de Troia, els déus olímpics, etc.
- A partir de la lectura d'un text d'un autor grec o bé d'algun autor modern -que tracti aspectes de cultura i civilització gregues- haureu d'escriure una redacció (entre 150 i 200 paraules) tot tenint en compte les qüestions que es plantegen.
- Exercici de resposta tancada: haureu de respondre qüestions bàsiques de cultura i civilització gregues mitjançant un model d'avaluació objectiva (resposta múltiple, verdader/fals, detectar intrusos, etc).
És permès utilitzar el diccionari i l'apèndix gramatical en tots els exercicis de l'examen.
Pots trobar les orientacions per a l'examen de Grec en l'enllaç de la dreta.